জোহানস্‌ ভারমির
জোহানস্‌ , জান অথবা জোহান ভারমির (ওলন্দাজ: [joˈɦɑnəs jɑn vərˈmɪːr]; ১৬৩২ – ডিসেম্বর ১৬৭৫) ছিলেন একজন ডাচ চিত্রকর যিনি মধ্যবিত্ত শ্রেণীর অন্দরমহলের চিত্রাঙ্কনের জন্য সুবিদিত। তিনি ছিলেন তার সময়ের নিজে আঞ্চলের একজন সফল চিত্রকর। মৃত্যুর সময় পর্যন্ত তিনি স্ত্রী-সন্তানদের নিয়ে ঋণের ভারে জর্জরিত ছিলেন বলে এটা মনে করা হয় যে তিনি কখনোই খুব বিত্তশালী ছিলেন না, এবং এর কারণ সম্ভবত: এই যে, তিনি তুলনামূলকভাবে কম চিত্র অঙ্কন করেছিলেন। ভারমির ধীরে ধীরে এবং যত্নের সাথে অাঁকতেন এবং এর জন্য তিনি ব্যবহার করতেন উজ্জ্বল রং এবং কখনো কখনো নীলকান্তমণি এবং ভারতীয় হরিত্ দিয়ে তৈরি রঙ্গক। তিনি চিত্রে অত্যন্ত নিপুনতার সাথে আলোকের ব্যবহারের জন্য পরিচিত